વિશ્વના સમગ્ર માર્જીનલ લેખનમાં કાસ્ટ, ક્લાસ, કલર, ક્રીડ તથા જેન્ડર પાંચેયને લીધે કચડાયેલા વર્ગોનો સમાવેશ થાય છે. અવજ્ઞા, અપમાન તથા અછતના જીવનભરના દૂઝતા ઘાવની પીડાનો જાણે દસ્તાવેજ કે જેનું સરનામું આ ઘાવના કારણભૂત સવર્ણ તથા સમૃદ્ધ પિતૃસત્તાકોનું હોય છે. દસકાઓથી વિશ્વભરના પીડિતોની આવી બેનામ ટપાલો લખાતી રહી છે. એમ ચોક્કસ લાગે કે આ ટપાલો કદાચ સાચા સરનામે પહોંચતી જ નથી. જેને કારણે સમગ્ર વિશ્વમાં અને ખાસ કરીને ભારતનો માઈન્ડસેટ ઝાઝો બદલાયો નથી. આવી જ એક પીડાની વાત આંબેડકર જયંતી પ્રસંગે કરવી છે.